



NOTĂ DE FUNDAMENTARE

Administraţia Naţională ,,Apele Române”, instituţie publică cu personalitate juridică care funcţionează în coordonarea Ministerului Mediului, Apelor şi Pădurilor, administrează bunurile din domeniul public al statului de natura celor prevăzute la art. 136 alin. (3) din Constituţia României, republicată, în anexa nr. 2 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum şi alte bunuri prevăzute în anexa nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.
În conformitate cu prevederile art. 35 alin. (5ˡ) din Legea apelor nr. 107/1996, cu modificările şi completările ulterioare, se mandatează autoritatea publică centrală din domeniul apelor, prin Administraţia Naţională "Apele Române", respectiv administraţiile bazinale de apă, să înscrie în cartea funciară dreptul de proprietate al statului asupra bunurilor din domeniul public al statului aflate în administrarea Administraţiei Naţionale „Apele Române”.

Administrația Bazinală de Apă Prut - Bârlad, unitate cu personalitate juridică din subordinea Administraţiei Naţionale „Apele Române”, a contractat servicii de cadastru și intabulare pentru o parte din bunurile imobile aflate în domeniul public al statului şi în administrarea sa, lucrări care s-au finalizat cu înscrierea respectivelor bunuri imobile în cărţi funciare. 
La bunul imobil cu numărul M.F. 64273 – „Amenajare râu Jijia la Ţigănaşi, polder IV” se completează descrierea tehnică cu suprafața terenului de 75787 mp și suprafețele construcțiilor C1, C3, C4 și C5 prevăzute în cartea funciară nr. 64101 Țigănași. O altă suprafață de 748510 mp din cartea funciară nr. 64101 Țigănași se completează la descrierea tehnică a numărului M.F. 101475 – ”B.H. Prut cu toți afluenții de ordinul I-VI”, iar diferența de suprafață de 174521 mp și construcțiile C6 – C10 din cartea funciară nr. 64101 Țigănași sunt reprezentate de un alt polder recepționat și încă neînscris în inventarul centralizat.
La bunul imobil cu numărul M.F. 64275 – „Amenajare râu Jijia la Ţigănaşi, polder VI” se completează descrierea tehnică cu suprafața terenului de 2683 mp, ocupat de construcția C1 dig, și cu suprafața digului de 2683 mp, prevăzute în cartea funciară nr. 67103 Popricani. O altă suprafață de 8031 mp din cartea funciară nr. 67103 Popricani se completează la descrierea tehnică a numărului M.F. 101475 – ”B.H. Prut cu toți afluenții de ordinul I-VI”. De asemenea, se modifică și adresa imobilului conform datelor din cartea funciară nr. 67103 Popricani.
La bunul imobil cu numărul M.F. 65085 – „Diguri de apărare B.H. Prut” se completează descrierea tehnică cu suprafața terenului de 239215 mp, ocupat de construcția C1 dig și zona de protecție a acestuia, și cu suprafață construcției C1 dig de 210218 mp prevăzute în cartea funciară nr. 63021 Trifești. De asemenea, se completează și adresa imobilului conform datelor din cartea funciară nr. 63021 Trifești. 
La bunurile imobile cu numerele M.F. 65151– „Diguri de apărare B.H. Bârlad”,                   M.F. 101475 – „B.H. Prut cu toți afluenții de ordinul I-VI” și M.F. 116847 – „Diguri de apărare B.H. Prut” se completează descrierea tehnică ca urmare a intabulării terenurilor și construcțiilor dig, după caz, precum și adresa în conformitate cu datele din cartea funciară, după caz.     
    În cazul cursului de apă Jijia, parte din M.F. 101475 – „Bazinul Hidrografic Prut cu toți afluenții de ordinul I-VI” (județul Iași), au fost intabulate porțiuni din albia minoră a acestuia, pe raza unităților administrativ - teritoriale Popricani, Vlădeni, Golăiești, Ungheni, Gropnița, Victoria și Țigănași. Prin prezentul act normativ se completează descrierea tehnică a numărului M.F. 101475 în inventarul centralizat al bunurilor din domeniul public al statului, ca urmare a înscrierii în cartea funciară a acestor suprafețe din cursul de apă Jijia pe raza localităților sus - menționate. De asemenea, se modifică numărul cărții funciare din nr. 174787 Iași, greșit redactat în inventarul centralizat al bunurilor din domeniul public al statului, în nr. 174887 Iasi, forma corectă. De asemenea, restul informațiile cuprinse la descrierea tehnică în inventarul centralizat al bunurilor din domeniul public al statului la numărul M.F. 101475  – Bazinul Hidrografic Prut cu toți afluenții de ordinul I-VI” (județul Iași) nu s-au modificat.               
Suprafața terenului de 67347 mp și o parte din construcția C1 dig în suprafață de 67347 mp prevăzute în cartea funciară nr. 64834 Victoria se completează la descrierea tehnică a numărului M.F. 65151– „Diguri de apărare B.H. Bârlad”, iar diferența de teren de 31656 mp și diferența din construcția C1 dig de 31656 mp din aceeași carte funciară se completează la descrierea tehnică a numărului M.F. 116847 – „Diguri de apărare B.H. Prut”. 
Suprafața terenului de 49784 mp și construcțiile C1 și C2 diguri în suprafață de 13373 mp și 36411 mp prevăzute în cartea funciară nr. 68592 Golăiești se completează la descrierea tehnică a numărului M.F. 65151– „Diguri de apărare B.H. Bârlad”, iar diferența de teren de 105034 mp din aceeași carte funciară se completează la descrierea tehnică a numărului                M.F. 101475 – „B.H. Prut cu toți afluenții de ordinul I-VI”. 
Suprafața terenului de 21831 mp și construcțiile C1 și C2 diguri în suprafață de 17801 mp și 4030 mp prevăzute în cartea funciară nr. 63393 Ungheni se completează la descrierea tehnică a numărului M.F. 65151– „Diguri de apărare B.H. Bârlad”, iar diferența de teren de 105123 mp din aceeași carte funciară se completează la descrierea tehnică a numărului                 M.F. 101475 – „B.H. Prut cu toți afluenții de ordinul I-VI”. 

Suprafața terenului de 139428 mp și construcțiile C1, C2, C3, C4 și C5 reprezentând diguri și subtraversare în suprafață de 4193 mp, 64551 mp, 24351 mp, 758 mp și 45575 mp prevăzute în cartea funciară nr. 63395 Ungheni se completează la descrierea tehnică a numărului M.F. 65151– „Diguri de apărare B.H. Bârlad”, iar diferența de teren de 288266 mp din aceeași carte funciară se completează la descrierea tehnică a numărului M.F. 101475 – „B.H. Prut cu toți afluenții de ordinul I-VI”. 

Suprafața terenului de 86864 mp prevăzută în cartea funciară nr. 61835 Vlădeni se completează la descrierea tehnică a numărului M.F. 101475 – „B.H. Prut cu toți afluenții de ordinul  I-VI”, iar diferența de teren de 4075 mp și construcția C1 dig în suprafață de 4075 mp au rezultat dintr-o lucrare de investiție care nu este recepționată până în prezent.
Suprafața terenului de 117782 mp prevăzută în cartea funciară nr. 62862 Gropnița se completează la descrierea tehnică a numărului M.F. 101475 – „B.H. Prut cu toți afluenții de ordinul   I-VI”, iar diferența de teren de 27958 mp și construcția C1 dig în suprafață de 27958 mp au rezultat dintr-o lucrare de investiție care nu este recepționată până în prezent.
Suprafața terenului de 355089 mp prevăzută în cartea funciară nr. 64106 Țigănași se completează la descrierea tehnică a numărului M.F. 101475 – „B.H. Prut cu toți afluenții de ordinul  I-VI”, iar diferența de teren de 130710 mp și construcțiile C1-C4 reprezentând subtraversare, diguri și deversor sunt reprezentate de un alt polder recepționat și încă neînscris în inventarul centralizat.
Ca urmare a executării cu aparatură specifică de mare acuratețe a măsurătorilor cadastrale au rezultat o serie de neconcordanţe privind suprafeţele unor bunuri înscrise în inventarul centralizat al bunurilor din domeniul public al statului. La întocmirea primului inventar centralizat al bunurilor din domeniul public al statului, în anul 2000, nu s-au solicitat și nici nu s-au efectuat măsurători de specialitate pentru stabilirea exactă a suprafețelor terenurilor și construcțiilor aflate în administrarea Administraţiei Naţionale „Apele Române” astfel încât în cazul unor diguri a fost trecută doar lungimea și înălțimea acestora. 

Corectarea acestor neconcordanţe se va realiza prin modificarea şi completarea corespunzătoare a datelor de identificare înscrise în anexa nr. 12 la Hotărârea Guvernului nr. 1705/2006, cu modificările şi completările ulterioare. În conformitate cu prevederile art. 14 alin. (10) din Legea cadastrului și publicității imobiliare nr. 7/1996, republicată, cu modificările și completările ulterioare, „descrierea imobilelor din documentele tehnice ale cadastrului constituie o modalitate de punere în concordanţă a situaţiei tehnice a imobilului cu situaţia juridică cuprinsă în actele juridice. În caz de discrepanţă, prevalează situaţia tehnică identificată în urma măsurătorilor efectuate”.

În conformitate cu prevederile art. 2ˡ coroborate cu cele ale art. 2² din Ordonanța Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare, „reevaluarea activelor fixe corporale se efectuează cu scopul determinării valorii juste a acestora, ţinându-se seama de inflaţie, utilitatea bunului, starea acestuia şi de preţul pieţei, atunci când valoarea contabilă diferă semnificativ de valoarea justă” și „începând cu data de 1 ianuarie 2008, activele fixe corporale de natura construcţiilor şi terenurilor aflate în patrimoniul instituţiilor publice vor fi reevaluate cel puţin o dată la 3 ani, în condiţiile prevăzute la art. 21, de o comisie numită de conducătorul instituţiei publice sau de evaluatori autorizaţi conform reglementărilor legale în vigoare, rezultatele reevaluării urmând a fi înregistrate în contabilitate până la finele anului în care s-a efectuat reevaluarea”. 

În urma efectuării operațiunii de reevaluare a activelor fixe corporale din domeniul public al statului, desfășurată conform prevederilor Ordinului ministrului economiei și finanțelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, valorile de inventar ale unor bunuri au fost actualizate.

Astfel, valoarea de inventar rezultată în urma reevaluării bunurilor imobile cu numerele M.F. 64273 – ”Amenajare râu Jijia la Ţigănaşi, polder IV”, M.F. 64275 – ”Amenajare râu Jijia la Ţigănaşi, polder VI”, M.F. 65151 – ”Diguri de apărare B.H. Bârlad” și                                M.F. 116847 – ” Diguri de apărare B.H. Prut” este consemnată în procesul-verbal de reevaluare înregistrat la Sistemul de Gospodărire a Apelor Iași cu nr. 10755/IB/18.12.2023.

În evidența contabilă a Administrației Bazinale de Apă Prut – Bârlad, fiecărui mijloc fix i se atribuie un număr de inventar, însă un număr M.F. din inventarul centralizat al bunurilor din domeniul public al statului cuprinde, de regulă, mai multe active fixe corporale având numere de inventar distincte în evidențele contabile, care au fost sau nu au fost supuse reevaluării luând în considerare prevederile art. 4 din Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, aprobate prin Ordinul ministrului economiei și finanțelor nr. 3471/2008.

Valoarea totală a bunurilor prevăzute în anexa proiectului de hotărâre a Guvernului înainte de reevaluare era de 173.229.662 lei, iar valoarea totală a acestora după reevaluare este de 183.732.582,3 lei.

În conformitate cu prevederile art. 288 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, inventarul bunurilor din domeniul public al statului se întocmeşte şi se modifică, după caz, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului. 

În conformitate cu prevederile art. 2 alin. (1) lit. c), d) și e) din anexa nr. 1 la Hotărârea Guvernului nr. 1176/2024 privind aprobarea Normelor tehnice pentru întocmirea și actualizarea inventarului bunurilor din domeniul public al statului și ale inventarului bunurilor imobile din domeniul privat al statului, ”modificarea inventarului bunurilor din domeniul public al statului de către entitățile prevăzute la art. 1, se face ori de câte ori se modifică: c) datele de identificare ale bunurilor, respectiv denumire, adresă; d) elementele-cadru de descriere tehnică; e) valorile de inventar.”.

Administrația Bazinală de Apă Prut - Bârlad precizează că bunurile imobile nu sunt grevate de sarcini, nu fac obiectul unor litigii aflate pe rolul instanțelor judecătorești și nici al unor cereri de reconstituire a dreptului de proprietate privată sau de restituire.

Necesitatea și oportunitatea promovării proiectului de act normativ, realitatea și corectitudinea datelor prezentate aparțin Administrației Naționale “Apele Române” prin Administrației Bazinale de Apă Prut - Bârlad, care promovează acest proiect prin Ministerul Mediului, Apelor și Pădurilor, în temeiul art. 1 lit. b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr. 561/2009.

Prezentul act normativ nu prezintă impact asupra domeniilor social, economic şi de mediu, asupra bugetului general consolidat sau asupra legislaţiei în vigoare, conform prevederilor art. 1 alin. (3) lit. a) din Hotărârea Guvernului nr. 443/2022 pentru aprobarea conţinutului instrumentului de prezentare şi motivare, a structurii raportului privind implementarea actelor normative, a instrucţiunilor metodologice pentru realizarea evaluării impactului, precum şi pentru înfiinţarea Consiliului consultativ pentru evaluarea impactului actelor normative.
  Faţă de cele prezentate, a fost promovat proiectul de Hotărâre a Guvernului privind actualizarea, după caz, a valorii de inventar, descrierii tehnice și adresei unor bunuri imobile aparţinând domeniului public al statului aflate în administrarea Administraţiei Naţionale “Apele Române”, prin Administrația Bazinală de Apă Prut - Bârlad, instituție publică aflată în coordonarea Ministerului Mediului, Apelor şi Pădurilor, prevăzute în anexa nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, ca urmare a reevaluării și a efectuării lucrărilor de cadastru şi publicitate imobiliară, care în forma prezentată a fost avizat de ministerele interesate și pe care-l supunem spre adoptare.

